“ግፍዒ ህዝቢ የመን ሃየንታ ኣለዎ!” ኢትዮጵያውያን ስደተኛታት ካብ የመን ናብ ሃገሮም ክኣተዉ ጀሚሮም ሊንጎ ወይን፡ ብስራሕ ምኽንያት ንራጎ ኣጸቢቑ እዩ ዝፈልጦ። ንሱ ከምዝብሎ፡ መንግስቲ ስዑዲ ኣስታት 5 ሽሕ ዝኾኑ ሰባት ናብ ስዑዲ ክኣትዉ ዕድል ከምዝሃበ ካብኡ ዝተረፉ ግና ፎቖድኡ በረኻ ተበቲኖም ኣብ ሓደጋ ከምዝወደቑ እዩ ዝዛረብ። ሊንጎ፡ ነቲ ስዑዲ ዝሃበቶ ናይ መጀመርታ ዕድል ኣመሲጊኑ፡ እንተኾነ ካልኣይ ዕድል ክትህብ ኣይከኣለትን ይብል። ብሰንኪ እዚ ድማ፡ ብፍላይ ነዚ ኣብ ዶብ ዝርከብ ግዝኣት የመን ዝቖጸጸርዎ ተዋጋእቲ ሓይልታት ሑቲ፡ ነቶም ስደተኛታት እናኣለሹ የጥቕዕዎም ከምዘለዉ ይዛረብ። ሎሚ መዓልቲ፡ ኣብ የመን በቲ ቫይረስ ዝተለኸፈ ሓደ ሰብ ዝተረኸበ ኾይኑ፡ ኩነታት እቶም ስደተኛታት ከይጋደድ ድማ ተሰጊኡ ኣሎ። ካብ ስግኣት እዚ ሕማም ዝተልዓለ ካብን ናብን የመንን ስዑዲ ዓረብን ምንቅስቓስ ተዓጸዩ ከምዝቐነየ ምፍላጥ ተኻኢሉ። ናብቲ ከባቢ መግቢ ምምልላስ ኮነ ምንቅስቓስ ስለዘይከኣል ድማ፡ ሓምሻይ መዓልቶም ኣብ ዓብዪ ሓደጋ ወዲቖም ከምዘለዉ እዩ ዝዝረብ። እቲ ምንጭና ምስ ገለ እቶም ግዳያት ብቐጥታ ብስልኪ [ቴሌፎን] ስለዝራኸብ፡ ብዛዕባ እቲ ኩነታት ጭቡጥ ሓበሬታ ከምዘለዎ እዩ ዝዛረብ። ምንጪ ስእሊ, EPA ራጎ እንታይ ትመስል?
